“เงินบาท” เปิดแข็ง 37.89 บ. หลังดัชนี ISM “สหรัฐ” ต่ำกว่าคาด กดดอลลาร์อ่อนค่า
“ตลาดเงินบาท” เปิดแข็ง 37.89 บาท/ดอลลาร์ ปรับตัวแข็งค่าจากปิดตลาดวานนี้ที่ระดับ 38.09 บาท/ดอลลาร์ หลังดัชนีภาคการผลิตเดือนก.ย. ของสหรัฐฯ ออกมาแย่กว่าตลาดคาด ทำให้ดอลลาร์อ่อนค่า

“ตลาดเงินบาท” เปิดแข็ง 37.89 บาท/ดอลลาร์ ปรับตัวแข็งค่าจากปิดตลาดวานนี้ที่ระดับ 38.09 บาท/ดอลลาร์ หลังดัชนีภาคการผลิตเดือนก.ย. ของสหรัฐฯ ออกมาแย่กว่าตลาดคาด ทำให้ดอลลาร์อ่อนค่า
4 ต.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 37.89 บาท/ดอลลาร์ ปรับตัวแข็งค่าจากปิดตลาดวานนี้ที่ระดับ 38.09 บาท/ดอลลาร์ จากเงินบาทแข็งค่า เนื่องจากเมื่อคืนนี้ดัชนีภาคการผลิตเดือนก.ย. ของสหรัฐฯ (ISM) ออกมาแย่กว่าตลาดคาด
โดยภาพรวมอัตราผลตอบแทนพันธบัตรสหรัฐฯ ย่อลง ทำให้ดอลลาร์อ่อนค่าเมื่อเทียบกับสกุลเงินส่วนใหญ่ ด้านสกุลเงินภูมิภาคส่วนใหญ่แข็งค่า ประกอบกับข่าวที่รัฐบาลอังกฤษยกเลิกการปรับลดภาษีเงินได้ 45% ในนโยบายการคลังฉบับใหม่ ทำให้ตลาดคลายกังวลเกี่ยวกับขาดดุลการคลังของอังกฤษ
ทั้งนี้ นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 37.70 – 38.00 บาท/ดอลลาร์ ปัจจัยที่ต้องติดตามช่วงนี้คือฟันด์โฟลว์ในตลาดหุ้นและตลาดพันธบัตร และการเคลื่อนไหวของอัตราผลตอบแทนพันธบัตรสหรัฐฯ